钦定古今图书集成/理学汇编/学行典/第215卷 > 康汉
## 钦定古今图书集成/理学汇编/学行典/第215卷 > 康汉

按《吉安府志》：“康汉，字鲁章，泰和人。有孝行，父病痿，旦
夕侍汤药，不解带，头发变白。既殁，庐墓三年，苫块蔬
食。一夕，寇至，伏地号曰：‘家财恣所欲取，惟无惊吾先
灵与老母耳’。寇哀其言，弃去。晨夕必焚香告天，以祈
母寿。及母丧，汉亦垂老，哀毁如前。人或以灭性慰汉，
汉居之自若也。既卒，里人称康孝子而不名。”